Den Vest-Sjællandske Avis, 1832-08-14
Det var midt i April, da jeg besøgte Eremitagen, en Aarstid, som svaret til de sidste Maida ge i England. Foraaret er i alle Amerikas Stater mildt og vederqvægende, og det var just den Tid da Naturen stod i sin største Flor Da jeg besøgte Generalen havde han 80 Slaver af begge Kiøn, foruden dem ham brugte i Kiøkkenet; de vare godt klædt og syntes lykkeligere end de fleste af deres Lige; men han er ogsaa vidt og bredt berømt for sin Menneskekiærlighed, saa at han er overbængt af Tilbud af Slaver, som efter den Skik der finder Sted i Amerika, faae Tilladelse at sælge sig selv. Jmedens jeg opholdt mig der, kom vist et halvt Dusin til ham, som bad ham om at Massa Jackson vilde kiøbe dem. Hans Gavmildhed i at bespise og klæde de Trængende er blevet til et Mundheld i en Deel af Landet. Hører han en Fremmed bliver sog i Omegnen, saa erkyndiger han sig efter hans Omstændigheder; ofte har han ladet en saadan nødlidende Person bringe til sit Huus, fra en stor Afstand, pleiet ham omhyggeligt med stor Bekostning og forsynet ham med Penge til Afreisen. - Generalens Boelig er rummelig, men meget simpel; Meublerne ere hvad man i Amerika kalder elegant og i Storbrittannien anstændigt. Der er ikke anvendt megen Konst paa Omgivelserne af hans Gaard; men jeg mindes ikke at have seet en Gaard paa Landet, hvorfor Naturen har giort saa meget, og hvorved det var mere overflødigt at anvende Forskiønnelser. En Akazia-Skov ligger foran Fronten af Huset og en Kiøkkenhave paa den ene Side af den; denne kunde tiene til et Symbol paa Eierens Characteer; den indeholder blot nyttige Væxter, som vare ypperligt dyrkede, de faa Ziirplanter vare derimod noget forsømte. – Jackson er en Mand af naturlig Livfuldhed og Aandskraft, og besidder en Masse af nyttige Kundskaber, som han veed at meddele paa en klar og flydende Maade. Hans Comportement er meget behageligt og fuldt af Værdighed, og hans Selskab søges især gjerne af Damer. Jeg har ikke truffet paa en Mand i Amerika, som efter min Mening bedre svaret til de Europæiske Begreber om en Mand saaledes som han bør være, end General Jackson. Nu er han Præsident for de forenede Stater. Man kan ikke med Sikkerhed dømme om Characteren af hans Administration; men jeg troer at Hovedtrækket i den vil blive en stor maaskee noget forvidt gaaende Sparsomhed; forresten er han fredelig findet med Hensyn til Udlandet, og ikke tilbøielig til at nære Anmositet ved dem, som ikke stemte for ham ved Præsidentvalget. Han vil ikke udmærke sig ved vidtløftige Aktstykker og Budskaber; men meest tænke paa at occonomisere (det skal han virkelig have gjort og bragt det nær til at Statsgielden kan blive aldeles afbetalt). Den Amerikanske Regiering har ogsaa i den sidste Tid viist sig mere ødsel end sparsom, undtagen ved at gagere sine Gesandte i Udlandet, hvorved den viser sig meget karrig. Jndskrænkninger ere nødvendige i forskiellige Fag for at lægge Fonds optil Statens forskiellige Fornødenheder og General Jackson synes dertil at være den rette Mand. (Ved disse Lovtaler maae dog Redacteuren tilføie, at han besidder et meget godt udarbeidet Portrait over General Jackson; men efter dette har han et meget ubehageligt og frastødende Udvortes).(Man hører at Staterne ere paa Veien til at tage i Trætte med hinanden, om hvorledes Financerne skulle bestyres, naar Statsgielden er afbetalt, hvilket er nær forhaanden; om Toldagifterne skulle nedsættes og Stasindtægterne formindskes. Det er slemt at have for faa Penge; men det kan under visse Omstændigheder ogsaa blive slemt at have for mange; det svækker Menneskes Virksomhed og Anstrængelser. Ved private Sammeskud fremstaae i vore Dage herlige Værker og Jndretninger i de forenede Stater man har blot nødig at kaste et Blik paa Hin tons nye Pragtværk over Nordamerika, for at overbevise sig om hvormange skiønne Bygninger der ere allerede opførte i dette nye Land. Naturskiønhed har Sydamerika i høi Grad Fortrinet; men i Henseende til Konst og Jndustri overstraaler Nordamerika det med sin Glands; og disse to Halvdele af den vestlige Halvkugle, udgiøre en frapperende Contrast mod hinanden; J Sydamerika aabenbares Skaberens Storhed sig herligere, i Nordamerika Menneskenaturens Adel; men dens Fuldkommenhed er dog ogsaa en Aabenbarelse af Guddommens Viisdom og Magt endskiøndt paa en anden Maade.